C++

C++ (си плас плас эсвэл си нэмэх нэмэх гэж дуудна) нь компайлагддаг, free-form бичилттэй програмчлалын хэл. Өндөр түвшний болон доод түвшний програмчлалын хэлнүүдийн аль алиных нь шинж чанарыг өөрт агуулсан байдаг тул дунд түвшний хэл хэмээн ангилдаг. Императив, объект хандлагат, генерик програмчлалын шинж чанарыг бүрдүүлдэг.

C++ нь хамгийн өргөн хэрэглэгддэг програмчлалын хэлнүүдийн нэг бөгөөд  олон тооны техник, програм хангамжийн платформ дээр хэрэгжүүлсэн байдаг. C++ ашиглан бичигдсэн програмууд нь гүйцэтгэл сайтай байдаг тул системийн програм, хэрэглээний програм, төхөөрөмжийн драйвер, эмбэддэд програм хангамж, өндөр гүйцэтгэлийн сервер, клиентийн програм, компьютерийн тоглоом гэх мэт энтертайнментийн чиглэлийн програм хангамж бүтээхэд хэрэглэдэг. Маш олон нээлттэй эхийн болон пропритетари компайлерууд байдгаас FSF, LLVM, Microsoft, Intel компаниудын компайлерүүд нь хамгийн өргөн хэрэглээтэй.  C++ нь гарсан цагаасаа C#, Java гэх мэт олон програмчлалын хэлэнд нөлөөлөх хүчин болжээ.

C++ хэлийг Белл лабораторид 1979 оноос Бярне Строуструп хөгжүүлж эхлэсэн бөгөөд анх C with Classes буюу класстай Си хэл хэмээн нэрлэж байжээ. Ерөнхийдөө Си хэлэнд класс гэх мэт объект хандлагат технологийн шинж чанарыг нэмж өгсөн байна. 1983 онд C++ гэж нэрлэсэн бөгөөд "++" операторыг хошин байдлаар хэрэглэжээ (C + C(lasses) = C++). Си хэл дээр класс, виртуаль функц, operator overloading, давхар удамшил, темплейт, exception handling гэх мэт зүйлсийг нэмж, type system болон бусад зарим шинж чанарыг нь өөрчилжээ.

C++ хэлийг Олон Улсын Стандартын Байгууллага (ISO) стандартчилдаг бөгөөд хамгийн шинэ хувилбар нь 2011 оны 9 сард ISO/IEC 14882:2011 нэртэй стандарт болж хэвлэгджээ (албан бусаар C++11 гэнэ). Тус хэлний стандартууд нь 1998 онд анх ISO/IEC 14882:1998 гэж, дараа нь 2003 онд ISO/IEC 14882:2003 гэж гарч байжээ. Одоогийн стандарт болох C++11 нь эдгээрээс илүү олон давуу тал, өргөжүүлсэн стандарт санг агуулна.

 Нэмэлтээр унших 







































 Цахим холбоос 
 JTC1/SC22/WG21 – The ISO/IEC C++ Standard Working Group
 n3242.pdf – Last publicly available Committee Draft of "ISO/IEC IS 14882 – Programming Languages – C++" (28 February 2011)
 n3337.pdf - First draft after the C++11 standard, contains the C++11 standard plus minor editorial changes.
 A paper by Stroustrup showing the timeline of C++ evolution (1991–2006)
 Bjarne Stroustrup's C++ Style and Technique FAQ
 C++ FAQ Lite by Marshall Cline
 C++ FQA Lite – Yossi Kreinin
  Interview with Bjarne Stroustrup.


 Code practices for not breaking binary compatibility between releases of C++ libraries (from KDE Techbase)
 The Standard C++ Foundation is a non-profit organization that promotes the use and understanding of standard C++. Bjarne Stroustrup is a director of the organization.

 Эшлэл 


Ангилал:Императив программчлалын хэл
Ангилал:Объект хандалтат программчлалын хэл